Source: https://www.eldan.sk/article/terms
Timestamp: 2018-08-20 20:53:17+00:00

Document:
Zľava pre študentov 10 %
zľava sa uplatňuje na faktúre po predložení študentského preukazu
Zdravotnícke oblečenie Eldan
Tieto všeobecné obchodné podmienky (ďalej len „VOP") upravujú práva a povinnosti spoločnosti:
W-Star Zdravotnícke zásobovanie, s.r.o. so sídlom Slovenská 13 A , Nové Zámky 940 01 , Slovenská republika, IČO: 36 564 184 , DIČ: 2021894952IČ; DPH: SK 2021894952 zapísaná v Obchodnom registri Okresného súdu Nitra, oddiel: Sro, vložka č. 15226/N, (ďalej len „Predávajúci"). Predávajúci je platiteľom DPH.
a kupujúceho (ďalej len „Kupujúci")
pri kúpe tovaru ponúkaného Predávajúcim prostredníctvom elektronického obchodu na internetovej stránke Predávajúceho www.eldan.sk (ďalej len „eldan.sk“) a sú neoddeliteľnou súčasťou kúpnej zmluvy uzatvorenej medzi Kupujúcim a Predávajúcim na diaľku prostredníctvom elektronického obchodu na internete (ďalej len „Kúpna zmluva”). (Predávajúci a Kupujúci spolu ďalej len „Zmluvné strany“).
Orgán dozoru: Slovenská obchodná inšpekcia (SOI), Inšpektorát SOI pre Nitriansky kraj, Staničná 9, 950 50 Nitra 1
Tieto VOP platia pre kúpu tovaru objednaného prostredníctvom elektronického obchodu (ďalej len „E-obchod") na eldan.sk a bližšie upravujú vzájomné práva a povinnosti zmluvných strán.
VOP vstupujú do platnosti dňom ich zverejnenia na eldan.sk a sú dostupné jednak na stránke eldan.sk ako aj v sídle Predávajúceho.
Kupujúcim sa rozumie fyzická osoba alebo právnická osoba, ktorá si elektronicky objedná tovar prostredníctvom E-obchodu na eldan.sk. Kupujúci je povinný pri objednaní tovaru uviesť správne, úplné a pravdivé údaje. Tieto údaje je Kupujúci povinný v prípade ich zmeny bezodkladne aktualizovať, pretože ich správnosť má bezprostredný vplyv na dodanie tovaru Kupujúcemu zo strany Predávajúceho.
Ak Kupujúci je spotrebiteľom v zmysle § 52 ods. 4 zákona č. 40/1964 Zb. Občiansky zákonník v platnom znení, teda ak sa jedná o Kupujúceho, ktorý pri uzatváraní a plnení zmluvy nejedná v rámci svojej obchodnej alebo inej podnikateľskej činnosti, riadia sa vzťahy neupravené týmito všeobecnými obchodnými podmienkami príslušnými ustanoveniami zákona č. 40/1964 Zb. Občiansky zákonník v znení neskorších predpisov. Ak Kupujúci nie je spotrebiteľom v zmysle § 52 ods. 4 zákona č. 40/1964 Zb. Občiansky zákonník, vzťahy medzi Kupujúcim a Predávajúcim, ktoré nie sú upravené týmito všeobecnými obchodnými podmienkami, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov. Tejto osobe neprináležia práva spotrebiteľa podľa platných právnych predpisov.
Elektronickou objednávkou sa rozumie odoslaný elektronický formulár, obsahujúci informácie o Kupujúcom, zoznam objednaného tovaru z ponuky elektronického obchodu na eldan.sk a celkovú cenu tohto tovaru, príp. cenu za poštovné spracovaný systémom elektronického obchodu.
Tovarom sa rozumejú všetky produkty uvedené v platnom cenníku Predávajúceho na eldan.sk. Cena za tovar je uvedená vrátane DPH.
Kontaktné údaje Predávajúceho pre Kupujúcich: 035 / 6400 316 (pondelok až piatok) medzi 07.30 - 16.00 hod., E-mail: w-star@w-star.sk
Elektronické objednanie tovaru a prípadné uskutočnenie platby za tovar elektronicky objednaný ako aj spracovanie osobných údajov Kupujúceho je chránené a zabezpečené prostredníctvom SSL certifikátu. “Thawte” SSL Web Server Certifikát ponúka úplnú verifikáciu vyššie spomenutých procesov. Je v 128 - bit encrypcii a zabezpečuje, že osobné a dôverné informácie sú bezpečne uchovávané počas prenosu z prehliadača Kupujúceho na eldan.sk.
Podmienkou platnosti elektronickej objednávky je pravdivé a úplné vyplnenie všetkých elektronických formulárov.
Za podstatné náležitosti elektronickej objednávky sa považuje riadne vyplnenie povinných kontaktných údajov v elektronickom formulári pri objednávke tak, že elektronický systém dovolí zrealizovať a odoslať objednávku do spoločnosti W-Star Zdravotnícke zásobovanie, s.r.o.
Kúpna zmluva medzi Predávajúcim a Kupujúcim vzniká na základe záväzného potvrdenia elektronickej objednávky v systéme. Predávajúci je povinný potvrdiť e-mailovou správou (na e-mailovú adresu Kupujúceho uvedenú v elektronickej objednávke) obsah elektronickej objednávky Kupujúceho, a to bezodkladne po jej doručení Predávajúcemu, najneskôr do 24 hodín od doručenia objednávky, inak platí, že k uzavretiu Kúpnej zmluvy medzi Zmluvnými stranami nedošlo. Kupujúci je povinný skontrolovať, či mu v uvedenej lehote bolo doručené potvrdenie objednávky, a to aj v iných priečinkoch e-mailového konta ako napríklad v spame a takisto aj obsah elektronickej objednávky uvedený v e-mailovej správe Predávajúcim. V prípade zistenia nezrovnalostí týkajúcich sa obsahu elektronickej objednávky potvrdenej zo strany Predávajúceho, je Kupujúci povinný o tom upovedomiť Predávajúceho prostredníctvom e-mailovej správy zaslanej na e-mailovú adresu w-star@w-star.sk
Kupujúci súhlasí s tým, že súčasťou objednávky je jeho povinnosť zaplatiť cenu za objednaný tovar a poštovné, pričom uvedenú skutočnosť výslovne potvrdzuje pri odosielaní elektronickej objednávky, kde je uvedené, že sa jedná o objednávku s povinnosťou platby.
Predávajúci nezodpovedá za omeškanie dodávky a za škodu, ktorá bola spôsobená dôsledkom toho, že Kupujúci pri registrácii nezadal všetky požadované údaje a/alebo vyplnil elektronický formulár chybne.
Kupujúci má právo stornovať elektronickú objednávku bez udania dôvodu kedykoľvek pred jej záväzným potvrdením zo strany Predávajúceho. Týmto nie je dotknuté právo spotrebiteľa odstúpiť od zmluvy aj pred jej dodaním.
Tovar sa už nevyrába alebo nedodáva. V prípade, že táto situácia nastane, Predávajúci bude okamžite kontaktovať Kupujúceho za účelom dohody o ďalšom postupe. V prípade, že Kupujúci neprijme navrhnutú dohodu zo strany Predávajúceho a zaplatil už časť alebo celú sumu kúpnej ceny, bude mu táto čiastka prevedená späť na jeho účet v lehote 14-tich kalendárnych dní odo dňa zrušenia objednávky Predávajúcim, pokiaľ sa Predávajúci a Kupujúci nedohodnú inak.
K akceptácii objednávky produktov zo strany Predávajúceho, a teda k uzatvoreniu Kúpnej zmluvy dochádza na základe písomného potvrdenia (elektronicky) prijatia objednávky.
Cena produktov objednávaných prostredníctvom elektronického obchodu (ďalej len „Kúpna cena“) ponúkaných Predávajúcim prostredníctvom eldan.sk je uvedená vždy vedľa alebo pod vybraným tovarom. Kúpna cena sa vždy uvádza s daňou z pridanej hodnoty, ak nie je uvedené inak.
Kúpna cena produktov je uvedená vrátane 20% DPH a nezahŕňa cenu dopravy, ani iné náklady súvisiace s dodaním produktov.
Predávajúci si vyhradzuje právo jednostranne upraviť (zvýšiť/znížiť) ceny tovarov uvedené na eldan.sk s tým, že nové ceny tovarov sú platné dňom ich zverejnenia na eldan.sk. Pre Kupujúceho je vždy rozhodujúca cena tovaru uvedená pri tovare v čase odoslania elektronickej objednávky Predávajúcemu. Prípadné zvýšenie alebo zníženie ceny tovaru Predávajúcim v čase od odoslania objednávky Kupujúcim po doručenie objednaného tovaru alebo v priebehu reklamačného alebo iného konania v súvislosti s vrátením alebo výmenou tovaru nemá vplyv na cenu už objednaného tovaru. Kupujúci si je vedomý, že v prípade zníženia ceny tovaru v čase od odoslania elektronickej objednávky až po ukončenie prípadného reklamačného alebo iného konania v súvislosti s vrátením alebo výmenou tovaru, nemá nárok na vrátenie časti kúpnej ceny za tovar vo výške rozdielu medzi cenou tovaru v čase odoslania objednávky Predávajúcemu a cenou tovaru v čase po odoslaní objednávky Predávajúcemu. Predávajúci vyhlasuje, že v prípade jeho jednostranného zvýšenia ceny tovaru až po odoslaní objednávky Kupujúcim Predávajúcemu nemá nárok na úhradu peňažného rozdielu medzi cenou tovaru v čase odoslania objednávky Kupujúcim Predávajúcemu a cenou tovaru v čase po odoslaní objednávky Kupujúcim Predávajúcemu.
V prípade, ak sa na eldan.sk objaví pri niektorom tovare cena evidentne chybná, napr. ak ide o tovar bežne dostupný a všeobecne známy a jeho cena sa odlišuje od ceny obvyklej, alebo z dôvodu chyby systému sa pri tovare objaví cena “0 EUR”, Predávajúci nemá povinnosť tovar dodať za cenu chybnú, ale môže Kupujúcemu ponúknuť dodanie tovaru za cenu riadnu. Ak Kupujúci v tomto prípade s riadnou cenou tovaru nesúhlasí, môže od Kúpnej zmluvy odstúpiť.
Podľa zákona o evidencii tržieb je Predávajúci povinný po uskutočnení platby vystaviť Kupujúcemu daňový doklad.
Pri zasielaní pracovného oblečenia sú na výber nasledovné spôsoby doručenia tovaru:
2. trieda - Slovenská pošta Balík je posielaný Slovenskou poštou na dobierku. 5,00 €
1. trieda - Slovenská pošta Balík je posielaný Slovenskou poštou na dobierku. 6,00 €
GLS - Kuriérska služba Komfortné doručenie priamo k Vám. Platbu vykoná objednávateľ kuriérovi pri odovzdaní tovaru. 6,00 €
Uvedená cena je vrátane DPH. Na základe rozhodnutia Predávajúceho sa uvedená výška poštovného môže zmeniť a v tom prípade platia podmienky na určenie výšky poštovného a výška poštovného uvedená na stránke eldan.sk v čase odoslania elektronickej objednávky zo strany Kupujúceho a v potvrdení objednávky zo strany Predávajúceho.
Platba pri dodávke NA DOBIERKU: Pri tomto spôsobe platby Kupujúci uhrádza celú sumu za tovar a poštovné uvedenú v elektronickej objednávke pri prevzatí kuriérovi;
Platba VOPRED: Pri tomto spôsobe platby je Kupujúcemu zaslaný tovar kuriérskou službou po uhradení a pripísaní celej sumy tovaru a poštovného uvedenej v elektronickej objednávky na účet W-Star Zdravotnícke zásobovanie, s.r.o., Tatrabanka, účet IBAN SK72 1100 0000 0029 2683 8893, Variabilný symbol: použite číslo Vašej elektronickej objednávky.
Predávajúci spracúva všetky prijaté objednávky v poradí, v akom sú mu doručované. V prípade tovaru skladom je dodacia doba obvykle do 2 pracovných dní od expedície z nášho skladu, v prípade tovaru, ktorý nie je skladom maximálne 6-7 týždňov odo dňa potvrdenia, prijatia elektronickej objednávky Kupujúceho Predávajúcim, a to na miesto dodania uvedené v elektronickej objednávke avšak informácia o dostupnosti tovaru alebo dĺžke dodacej doby je uvedená pri tovare. Dodacia doba je však rôzna vzhľadom na dostupnosť niektorých tovarov. V prípade špeciálnej požiadavky (nekonfekčné veľkosti alebo logo) sa dodacia lehota predlžuje o ďalšie pracovné dni, ktoré budú oznámené emailom.
Ak Predávajúci nemôže Kupujúcemu objednaný produkt dodať, a to napriek skutočnosti, že došlo k uzatvoreniu Kúpnej zmluvy, je povinný o tom bezodkladne informovať Kupujúceho a v prípade uskutočnenia platby do 14 dní mu vrátiť zaplatenú Kúpnu cenu za produkt, ak sa zmluvné strany nedohodnú na náhradnom plnení. Vrátením zaplatenej Kúpnej ceny zmluvný vzťah medzi Predávajúcim a Kupujúcim automaticky zaniká.
Miestom dodania objednaného produktu je adresa uvedená Kupujúcim v elektronickej objednávke.
Prepravovaný produkt musí byť vhodne a bezpečne zabalený. Kupujúci svojim podpisom na prepravnom/dodacom liste potvrdzuje okrem dodania súčasne aj skutočnosť, že obal nebol porušený.
V prípade, ak Predávajúci nemôže dodať objednaný tovar v danej lehote, je o tom povinný bezodkladne informovať Kupujúceho prostredníctvom e-mailu vyplývajúceho z objednávky a oznámiť mu nový predpokladaný termín dodania tovaru. Ak lehota na dodanie tovaru presiahne 6-7 týždňov od uzavretia Kúpnej zmluvy, Predávajúci je povinný upovedomiť o tom Kupujúceho prostredníctvom e-mailu vyplývajúceho z objednávky a dohodnúť sa s ním na predĺžení dodacej lehoty. Ak Predávajúci nedodá tovar ani v tejto dodatočnej primeranej lehote poskytnutej mu Kupujúcim, Kupujúci má právo odstúpiť od Kúpnej zmluvy a Predávajúci je povinný do 14 dní vrátiť kúpnu cenu na účet Kupujúceho, ak už bola takýmto spôsobom zo strany Kupujúceho uhradená. Ak je vzhľadom na všetky okolnosti zrejmé alebo ak pred uzavretím Kúpnej zmluvy Kupujúci Predávajúceho výslovne informoval o tom, že dodanie tovaru v určenej lehote alebo v určený deň je pre Kupujúceho osobitne dôležité a Predávajúci tovar v tejto lehote nedodal, Kupujúci má právo odstúpiť od Kúpnej zmluvy aj bez poskytnutia dodatočnej primeranej lehoty na dodanie veci.
Kupujúci je vopred informovaný o termíne dodania objednávky prostredníctvom elektronickej pošty. Ak je stanovený termín nevyhovujúci, môže sa s Predávajúcim, resp. kuriérskou službou dohodnúť na náhradnom termíne dodania objednávky. V prípade, ak Kupujúci nebude prítomný v čase, ktorý si záväzne dohodol s kuriérskou službou, na mieste dodania a nesplnomocní inú osobu na prevzatie tovaru, Kupujúci zodpovedá za škodu, ktorá vznikla Predávajúcemu a/alebo kuriérskej službe v dôsledku neúspešného dodania tovaru Kupujúcemu. Náklady opätovného dodania tovaru Kupujúcemu znáša Kupujúci.
V prípade, ak si Kupujúci nevyzdvihne tovar pripravený na osobný odber v lehote 5 pracovných dní alebo si dvakrát po sebe neprevezme tovar od dopravcu, bez toho, aby sa s Predávajúcim dohodol na predĺžení tejto lehoty, Predávajúci má právo odstúpiť od Kúpnej zmluvy. Ak zo strany Kupujúceho už došlo k úhrade kúpnej ceny, Predávajúci vráti v lehote 14 dní kúpnu cenu na účet Kupujúceho, ak sa Predávajúci a Kupujúci nedohodnú inak.
Prepravné náklady predávajúceho nie sú zahrnuté v Kúpnej cene produktu. Tieto budú vyčíslené v elektronickej objednávke alebo v cenovej ponuke zaslanej emailom a Kupujúci sa zaväzuje uhradiť ich spolu s Kúpnou cenou.
Spotrebiteľské zmluvy a poučenie o práve odstúpiť Kupujúceho od Kúpnej zmluvy
V prípade, keď je Kúpna zmluva uzatvorená použitím prostriedkov komunikácie na diaľku (v tomto prípade elektronický obchod na internete), kupujúci, ktorý je spotrebiteľom má možnosť odstúpiť od Kúpnej zmluvy bez uvedenia dôvodu v zákonom stanovenej lehote. Kupujúci však nemôže odstúpiť od zmlúv vymenovaných v § 7 ods. 6 zákona č. 102/2014 zákon o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov.
Spotrebiteľ môže odstúpiť od Kúpnej zmluvy v súlade a spôsobom upraveným v Občianskom zákonníku. Kupujúci má právo odstúpiť od Kúpnej zmluvy bez uvedenia dôvodu do 14 kalendárnych dní odo dňa kedy kupujúci alebo ním určená tretia osoba s výnimkou Dopravcu prevezme produkt.
Lehota na odstúpenie od zmluvy je zachovaná, ak spotrebiteľ zašle oznámenie o uplatnení práva na odstúpenie od zmluvy pred tým, ako uplynie lehota na odstúpenie od zmluvy, teda najneskôr v 14. deň odkedy lehota na odstúpenie od zmluvy začala plynúť.
Po odstúpení od Kúpnej zmluvy vráti Predávajúci Kupujúcemu všetky platby, ktoré uhradil Kupujúci v súvislosti s uzavretím zmluvy, najmä kúpnu cenu vrátane nákladov na doručenie tovaru Kupujúcemu. To sa nevzťahuje na dodatočné náklady, ak si kupujúci zvolil iný druh doručenia v prípade, ako je najlacnejší bežný spôsob doručenia, ktorý Predávajúci ponúka. Platby budú Kupujúcemu vrátené bez zbytočného odkladu, najneskôr do 14 dní odo dňa doručenia oznámenia o odstúpení od Kúpnej zmluvy. Ich úhrada bude uskutočnená bankovým prevodom, ak Kupujúci výslovne nesúhlasil s iným spôsobom platby, a to bez účtovania akýchkoľvek ďalších poplatkov.
V prípade odstúpenia od zmluvy je Kupujúci povinný zaslať tovar späť na adresu predávajúceho uvedenú v týchto VOP najneskČau, ideme ránôr do 14 dní odo dňa uplatnenia práva na odstúpenie od zmluvy. Lehota sa považuje za zachovanú, ak Kupujúci tovar odošle späť pred uplynutím 14-dňovej lehoty. Kupujúci zodpovedá za akékoľvek zníženie hodnoty tovaru v dôsledku zaobchádzania s ním iným spôsobom, než aký je potrebný na zistenie povahy, vlastností a funkčnosti tovaru. Vrátený tovar by nemal niesť známky použitia, mal by byť nepoškodený a kompletný (vrátane príslušenstva). Náklady na vrátenie tovaru znáša Kupujúci len v tom prípade, ak tovar plne zodpovedal kvalitatívnym požiadavkám a nemal vady.
Pre odstúpenie od zmluvy zo strany Kupujúceho - podnikateľského subjektu sa uplatňujú zákonné podmienky upravené v Obchodnom zákonníku.
Kontaktné údaje predávajúceho pre prípad odstúpenia od zmluvy alebo reklamácie podľa nasledujúceho článku sú nasledovné: W-Star Zdravotnícke zásobovanie, s.r.o. so sídlom Slovenská 13 A , Nové Zámky 940 01, Slovenská republika
V prípade nesplnenia niektorej z vyššie uvedených podmienok Predávajúci nebude akceptovať odstúpenie od Kúpnej zmluvy a tovar bude vrátený na náklady Kupujúceho naspäť.
Ak Kupujúci uzatvoril s Predávajúcim Kúpnu zmluvu na dodanie tovaru na mieru, nekonfekčné veľkosti alebo logo podľa predlohy, v tomto prípade nie je možné odstúpiť od Kúpnej zmluvy, ktorej predmetom je predaj tovaru na mieru, nekonfekčné veľkosti alebo logo podľa predlohy. Nekonfekčné veľkosti sú všetky typy pracovného oblečenia v iných rozmeroch ako v uvedenej tabuľke, rôznych farebných prevedeniach podľa požiadaviek klienta alebo zmena strihu napr. našitie vonkajšieho vrecka alebo zúženie nohavíc.
V prípade, ak Kupujúci odstúpi od Kúpnej zmluvy len sčasti, Predávajúci Kupujúcemu vráti zodpovedajúcu časť kúpnej ceny za tovar zníženú o sumu poštovných nákladov vzniknutých v súvislosti so zaslaním objednaného tovaru. Predávajúci vráti Kupujúcemu hodnotu tovaru zníženú o poštovné náklady ak ich Kupujúci pri kúpe nehradil ako samostatnú položku. Lehota na odstúpenie od Kúpnej zmluvy je zachovaná, ak Kupujúci zašle Predávajúcemu oznámenie o uplatnení práva na odstúpenie od Kúpnej zmluvy najneskôr v posledný deň lehoty na odstúpenie od Kúpnej zmluvy.
Na tovar v akcii alebo tovar vo výpredaji sa vzťahujú rovnaké podmienky ako na ostatný tovar ponúkaný Predávajúcim prostredníctvom elektronického obchodu na internetovej stránke Predávajúceho www.eldan.sk (ďalej len „eldan.sk")
Zodpovednosť za vady, záruka a reklamácie (reklamačný poriadok)
Predávajúci poskytuje záruku 24 mesiacov na dodané produkty v súlade s príslušnými právnymi predpismi Slovenskej republiky. Záručná doba začína plynúť odo dňa prevzatia produktu zo strany Kupujúceho. V prípade Kupujúceho – podnikateľských subjektov sa na zodpovednosť za vady produktu a na podmienky poskytnutia záruky vzťahujú ustanovenia Obchodného zákonníka a nie ustanovenia Článku XI.
Kupujúci je oprávnený uplatniť reklamáciu na produkt v záručnej dobe, a to bezodkladne potom, ako sa o vade produktu dozvedel, odporúčame reklamáciu uplatniť zaslaním písomnej reklamácie na adresu predávajúceho uvedenú v týchto VOP a to v súlade so všeobecne záväznými právnymi predpismi.
Reklamovať je možné len tovar zakúpený u Predávajúceho a úplne zaplatený. Kupujúci je povinný informovať a čo najvýstižnejšie popísať vadu, pre ktorú tovar reklamuje a to, akým spôsobom sa vada navonok prejavuje. Vybavenie reklamácie sa vzťahuje len na popísané chyby.
Ak nie je priložený tovar, ktorý je predmetom reklamácie, Predávajúci si vyhradzuje právo nepokračovať vo vybavovaní predmetnej záležitosti až do doručenia tovaru určeného na zámenu/reklamáciu Predávajúcemu. V prípade, ak ani po následnej výzve Predávajúceho nedôjde zo strany Kupujúceho k doručeniu tovaru určeného na zámenu/reklamáciu má sa za to, že Kupujúci nemá v úmysle tovar zameniť alebo reklamovať. Uvedené platí aj v prípade, ak zo strany Kupujúceho nedôjde k odoslaniu tovaru určeného na vrátenie v lehote najneskôr 14 dní od odstúpenia od Kúpnej zmluvy.
Tovar, ktorý je predmetom reklamácie musí byť úplný a podľa možností (nie je však nevyhnutné) v pôvodnom obale, ktorý nie je poškodený nad rámec nevyhnutnej manipulácie potrebnej na oboznámenie sa s tovarom, inak Kupujúci zodpovedá za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru. Predávajúci odporúča Kupujúcemu poistiť tovar, ktorý je predmetom reklamácie. Riziko vzniku škody na tovare, ktorý je predmetom vrátenia/zámeny/reklamácie znáša Kupujúci až do okamihu prevzatia tohto tovaru Predávajúcim.
Nárok na uplatnenie reklamácie Kupujúcim zaniká nepredložením dokladu o kúpe alebo uplynutím záručnej doby tovaru.
V prípade reklamácie produktu s vadou, ktorá vyšla najavo až po jeho prevzatí, a ktorá nebola zrejmá a zistiteľná pri bežnej kontrole pri prevzatí, má Kupujúci nárok na vrátenie Kúpnej ceny. Ak ide o vadu, ktorá robí vec neupotrebiteľnou, má Kupujúci nárok odstúpiť od Kúpnej zmluvy. Po dohode zmluvných strán môže byť produkt s vadou nahradený aj novým produktom bez vád. Poškodený, alebo vadný tovar musí byť kompletný.
V prípade vrátenia neprevzatej zásielky zo strany Kupujúceho zasielanej Predávajúcim napr. po neuznanej reklamácii alebo v dôsledku nedoloženia Požadovaných dokladov, si Kupujúci bude mať možnosť vyzdvihnúť tento tovar v sídle Predávajúceho a Predávajúci v súvislosti s uskladnením tovaru účtuje skladné vo výške 1,00 € denne.
Kupujúci sa môže voči vybaveniu reklamácie odvolať v lehote 30 dní od doručenia tohto rozhodnutia.
Postup Kupujúceho, ktorý je spotrebiteľom v zmysle § 52 ods. 4 zákona č. 40/1964 Zb. Občiansky zákonník v platnom znení, pri uplatňovaní práv vyplývajúcich zo zodpovednosti Predávajúceho za vady tovaru zakúpeného na eldan.sk ako aj úprava práv a povinností Zmluvných strán s tým súvisiacich sa riadi podľa § 619 až § 627 zákona č. 40/1964 Zb. Občiansky zákonník v platnom znení a zákonom č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.
Postup Kupujúceho, ktorý nie je spotrebiteľom v zmysle § 52 ods. 4 zákona č. 40/1964 Zb. Občiansky zákonník v platnom znení, pri uplatňovaní práv vyplývajúcich zo zodpovednosti Predávajúceho za vady tovaru zakúpeného na eldan.sk ako aj úprava práv a povinností Zmluvných strán s tým súvisiacich sa riadi podľa § 422 až § 442 zákona č. 513/1991 Zb. Obchodný zákonník v platnom znení.
Kupujúci môže uplatniť svoju reklamáciu na adrese sídla Predávajúceho, a to aj osobne, avšak Kupujúci sa pri uplatnení reklamácie nemôže domáhať okamžitého vybavenia reklamácie u Predávajúceho, ktorá bude vybavená reklamačným oddelením Predávajúceho v zákonom stanovenej lehote a v súlade s týmto VOP.
Ak Kupujúci uzatvoril s Predávajúcim Kúpnu zmluvu na dodanie tovaru na mieru, nekonfekčné veľkosti alebo logo podľa predlohy, tento zakúpený tovar nemožno vrátiť a nevzťahuje sa naň právo odstúpiť od Kúpnej zmluvy v zákonom stanovenej lehote 7 pracovných dní od prevzatia tovaru. Nekonfekčné veľkosti sú všetky typy pracovného oblečenia v iných rozmeroch ako v uvedenej tabuľke, rôznych farebných prevedeniach podľa požiadaviek klienta alebo zmena strihu napr. našitie vonkajšieho vrecka alebo zúženie nohavíc. Tovar na mieru, nekonfekčné veľkosti alebo logo podľa predlohy.
Kupujúci potvrdzuje odoslaním elektronickej objednávky Predávajúcemu, že sa oboznámil s týmito VOP a o ochrane osobných údajov.
VOP sú verejne dostupné na eldan.sk a v sídle Predávajúceho.
Pri nákupe tovaru na eldan.sk sa predpokladá zo strany Kupujúceho znalosť technických možností Internetu a prijatie technológiou podmienených možných problémov.
Predávajúci nezodpovedá za škody spôsobené chybným pripojením na eldan.sk. Ochrana počítača, prípadne údajov nachádzajúcich sa v počítači zaťažuje Kupujúceho.
Predávajúci upozorňuje, že informácie uvedené na eldan.sk môžu byť aktualizované bez predchádzajúceho upozornenia.
Predávajúci nenesie voči inej strane zodpovednosť za priame, nepriame alebo mimoriadne škody, spôsobené použitím informácií z eldan.sk.
Predávajúci môže kedykoľvek bez predchádzajúceho upozornenia zmeniť tovary uvedené na eldan.sk.
Predávajúci si vyhradzuje právo tieto VOP kedykoľvek zmeniť a/alebo doplniť. Zmeny a/alebo doplnky týchto VOP vstupujú do platnosti dňom ich zverejnenia na eldan.sk a nemajú vplyv na zmluvné vzťahy, ktoré vznikli medzi Kupujúcim a Predávajúcim pred ich zverejnením. Na tieto zmluvné vzťahy sa vzťahujú VOP v znení aktuálnom ku dňu uzatvorenia Kúpnej zmluvy.
V Nových Zámkoch, dňa 01.01.2010
Copyright © 2010 W-Star Zdravotnícke zásobovanie, s.r.o., všetky práva vyhradené.
Posledná aktualizácia dňa 01.06.2018
Značka ELDAN je spojená predovšetkým s vynikajúcou kvalitou. Nákupom exkluzívneho oblečenia s týmto logom si môžete byť istý, že ste si zakúpili… čítať viac
Katalóg 2017/18
Tel.: 035 / 6400 316
Mobil: 0918 512 990

References: § 52
 § 52
 § 7
 § 52
 § 619
 § 627
 § 52
 § 422
 § 442